Document ID: 31997D0285

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Απριλίου 1997 για ορισμένα προστατευτικά μέτρα που αφορούν την κλασική πανώλη των χοίρων στην Ισπανία (Κείμενο που παρουσιάζει ενδιαφέρον για τον ΕΟΧ) (97/285/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ του Συμβουλίου (2), και ιδίως το άρθρο 10 παράγραφος 4,
Εκτιμώντας:
ότι στην Ισπανία εκδηλώθηκαν κρούσματα κλασικής πανώλους των χοίρων 7
ότι ενδέχεται τα κρούσματα αυτά να θέσουν σε κίνδυνο τις αγέλες άλλων κρατών μελών, ενόψει του εμπορίου ζώντων χοίρων, σπέρματος, εμβρύων και ωαρίων 7
ότι η Ισπανία έχει λάβει μέτρα στο πλαίσιο της οδηγίας 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλους των χοίρων (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7
ότι η επιδημιολογική κατάσταση δεν είναι απολύτως σαφής 7 ότι, επομένως, είναι αναγκαία η λήψη ορισμένων ειδικών μέτρων ελέγχου των μετακινήσεων των ζώων 7
ότι, εφόσον είναι δυνατόν να προσδιοριστούν γεωγραφικώς περιοχές, οι οποίες παρουσιάζουν ιδιαίτερο κίνδυνο, οι περιορισμοί των συναλλαγών μπορούν να εφαρμόζονται σε περιφερειακή βάση 7
ότι, πάντως, για να αποτραπεί η εξάπλωση της νόσου σε άλλα μέρη της επικράτειάς της, είναι ανάγκη η Ισπανία να θεσπίσει κατάλληλα μέτρα ισοδύναμου επιπέδου 7
ότι τα έμβρυα και τα ωάρια χοίρων, σύμφωνα με τις διατάξεις του παραρτήματος IV της οδηγίας 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (4), όπως τροποποιήθηκε τελευταία από την απόφαση 95/176/ΕΚ (5), υπόκεινται στους ίδιους περιορισμούς με τους ζώντες χοίρους και, συνεπώς, η διακίνησή τους από την Ισπανία προς άλλα κράτη μέλη υπόκειται σε ορισμένα προστατευτικά μέτρα 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η Ισπανία δεν αποστέλλει στα λοιπά κράτη μέλη χοίρους, εκτός εάν προέρχονται από περιοχή εκτός των περιοχών που περιγράφονται στο παράρτημα Ι.
2. Η Ισπανία δεν αποστέλλει στα λοιπά κράτη μέλη χοίρους από περιοχές εκτός των περιοχών που περιγράφονται στο παράρτημα Ι, εκτός εάν προέρχονται από εκμετάλλευση στην οποία δεν εισήχθησαν ζώντες χοίροι κατά τις 30 ημέρες που προηγούνται αμέσως της αποστολής των εν λόγω χοίρων.
3. Η μετακίνηση προς άλλα κράτη μέλη χοίρων που προέρχονται από περιοχές εκτός των περιοχών που περιγράφονται στο παράρτημα Ι επιτρέπεται μόνο μετά την πάροδο τριών ημερών από τη γνωστοποίησή της, από την αρμόδια τοπική κτηνιατρική αρχή, στην κεντρική και τοπική κτηνιατρική αρχή του κράτους μέλους προορισμού.
4. Η Ισπανία δεν αποστέλλει χοίρους από τις περιοχές που περιγράφονται στο παράρτημα Ι σε άλλα μέρη της επικράτειάς της, εκτός εάν προορίζονται για άμεση σφαγή και σφάζονται σε σφαγεία της Ισπανίας που υποδεικνύονται από τις αρμόδιες κτηνιατρικές αρχές. Τα μέσα μεταφοράς πρέπει να σφραγίζονται επίσημα.
Άρθρο 2
Η Ισπανία δεν αποστέλλει στα λοιπά κράτη μέλη σπέρμα χοίρων, εκτός εάν το σπέρμα προέρχεται από κάπρους που διατηρούνται σε κέντρο συλλογής που αναφέρεται στο άρθρο 3 στοιχείο α) της οδηγίας 90/429/ΕΟΚ του Συμβουλίου (6) και βρίσκεται εκτός των περιοχών που περιγράφονται στο παράρτημα Ι.
Άρθρο 3
1. Το υγειονομικό πιστοποιητικό που προβλέπεται στην οδηγία 64/432/ΕΟΚ του Συμβουλίου (7) και συνοδεύει χοίρους που αποστέλλονται από την Ισπανία πρέπει να συμπληρώνεται ως εξής:
«Τα ζώα πληρούν τους όρους της απόφασης 97/285/ΕΚ της 30ής Απριλίου 1997 για ορισμένα προστατευτικά μέτρα που αφορούν την κλασική πανώλη των χοίρων στην Ισπανία.»
2. Το υγειονομικό πιστοποιητικό που προβλέπεται στην οδηγία 90/429/ΕΟΚ του Συμβουλίου και συνοδεύει σπέρμα κάπρων που αποστέλλεται από την Ισπανία πρέπει να συμπληρώνεται ως εξής:
«Το σπέρμα πληροί τους όρους της απόφασης 97/285/ΕΚ της 30ής Απριλίου 1997 για ορισμένα προστατευτικά μέτρα που αφορούν την κλασική πανώλη των χοίρων στην Ισπανία.»
Άρθρο 4
Η Ισπανία οφείλει να διασφαλίσει ότι τα οχήματα τα οποία έχουν χρησιμοποιηθεί για τη μεταφορά χοίρων καθαρίζονται και απολυμαίνονται μετά από κάθε μεταφορά και ο μεταφορέας οφείλει να παρουσιάζει αποδεικτικά στοιχεία για την εν λόγω απολύμανση.
Άρθρο 5
1. Η Ισπανία υποβάλλει ανά οκτώ ημέρες στοιχεία σχετικά με την κατάσταση ως προς την κλασική πανώλη των χοίρων, με τη μορφή που υποδεικνύεται στο παράρτημα ΙΙ.
2. Η παρούσα απόφαση θα αναθεωρηθεί πριν από τις 15 Μαΐου 1997.
Άρθρο 6
Τα κράτη μέλη τροποποιούν τα μέτρα που εφαρμόζουν στις συναλλαγές κατά τρόπο ώστε να συμμορφωθούν προς την παρούσα απόφαση. Ενημερώνουν αμέσως σχετικά την Επιτροπή.
Άρθρο 7
Η παρούσα απόφαση απευθύνεται στα κράτη μέλη.
Βρυξέλλες, 30 Απριλίου 1997.

Labels: 3
18
6